GiliGold/VAD_KnessetCorpus huggingface dataset:
דוד אמסלם: אני אומר את זה כי בסופו של דבר אני עשיתי גם את הדיון לגבי הנושא של הסוהרים וכולי.
דוד אמסלם: במדינת ישראל בסוף גם המשכורות של האנשים נגזרות לפי הערכה.
דוד אמסלם: לכן אני באמת רוצה להעריך אתכם.
דוד אמסלם: אני מודה לכם על כל מה שעשיתם.
דוד אמסלם: כמובן, שמעון, אתה שניצחת על הכול עם כל מפקדי המחוזות – גם סויסה שלא נמצא כאן, חברי ורעי, שלא מרגיש טוב ואני מוסר לו החלמה מהירה – וכמובן גם ליושב ראש ועד העובדים אנקורי שכאשר דיברתי אתו באותה תקופה, הוא סיפר לי על הסנדביצ'ים.
דוד אמסלם: אני הבנתי שמדובר בבן אדם עם נשמה.
דוד אמסלם: בסופו של דבר זה לא הסנדביץ' אלא זאת המחשבה, הריצה, לבוא לבן אדם, זה כמו שמיקי לוי בזמנו, עת היה מפקד המחוז, היה יוצא לפעמים עם איזה טרמוס לתת לשוטר במחסום כוס קפה.
דוד אמסלם: זה לא הכוס קפה אלא אתה מרגיש את החום.
דוד אמסלם: באמת שאפו גם לך אנקורי ולכל החבר'ה.
דוד אמסלם: אני באופן אישי אוהב אתכם ותמיד עומד לימינכם.
דוד אמסלם: אדוני השר, סיכום קצר.
גלעד ארדן: ממש בקצרה.
גלעד ארדן: ראיתי מתי שהוא בעיתונות בזמן האחרון איזושהי הדגשה למה עושים כמה ימי הצדעה לכבאים.
גלעד ארדן: אני חייב להגיד שלא רק שזה מוצדק אלא צריך לעשות עוד הרבה ימי הצדעה כי בסופו של דבר כשאנחנו מצדיעים להם, אנחנו לא דואגים להם אלא אנחנו דואגים לעצמנו ולחיים של הילדים שלנו.
גלעד ארדן: באמת יש כאן אנשים מופלאים שמוכנים להקריב את חייהם ולהסתכן ולהיכנס לתוך בניינים בוערים כדי לחלץ נשים, זקנים וילדים שנמצאים בסכנת חיים.
גלעד ארדן: הזכרת את אבי אנקורי יושב ראש הוועד.
גלעד ארדן: לרשות הכבאות - שרים ומנכ"לים לא תמיד אוהבים את העניין הזה של ועדים כי זה מטריד, צריך להתעסק עם זה - יש ועד מצוין, יש ועד אחראי ולמה אני אומר שהוא אחראי?
גלעד ארדן: כי בשונה מגופים אחרים, בגלל המשימה שלהם, אני לא רואה מצב שהם שובתים.
גלעד ארדן: גם אם הם ישבתו אי פעם, הם מבינים טוב מאוד מתי כן ומתי לא.
גלעד ארדן: לכן מה שנשאר להם בסוף לא בשביל לדאוג לעצמם אלא בשביל לדאוג לחיים של הילדים שלנו, זה את השולחן הזה, זה את נאוה, זה אותך, זה אותי, את השרים ואת חברי הכנסת ואם אנחנו לא נדאג להעצים אותם גם בהערכה שהם ראויים לה וגם במשאבים שהם זקוקים להם כדי להמשיך ולהציל חיים, אז לא יהיה.
גלעד ארדן: פשוט לא יהיה.
גלעד ארדן: ראש הממשלה מדבר וצודק גם על הנושא של שת"פ בין-לאומי וסיוע ממדינות ומטוסים זרים.
גלעד ארדן: עם כל הכבוד, מטוסים לא יודעים לחלץ אנשים מבניינים בוערים.
גלעד ארדן: הם יכולים לנסות מלמעלה לצמצם את הנזק ולתחם אותו.
גלעד ארדן: האיום המרכזי על מדינת ישראל, כפי שאמרתי טילים ורקטות, אני אגלה לכם סוד, שום מדינה זרה לא תשלח לכאן מטוסים שלה, אם נופלים כאן מאות טילים ורקטות, כדי לכבות שריפות.
גלעד ארדן: מה שיהיה לחבר'ה האלה, זה מה שיהיה.
גלעד ארדן: לכן תודה רבה על הדיון.
גלעד ארדן: תמשיך לפעול למענם.
נאוה בוקר: אני רוצה להזמין את כל הנוכחים כאן לטקס ההצדעה שייערך בשעה 2:00 באודיטוריום של הכנסת.
נאוה בוקר: תודה רבה לממלא מקום הנציב שמעון בן נר.
נאוה בוקר: אני מודה לך על שיתוף הפעולה.
נאוה בוקר: תודה רבה ליושב ראש ועד הארגון אבי אנקורי שעושה עבודה נהדרת.
נאוה בוקר: שאפו ללוחמי האש, לכל מי שנמצא כאן היום.
דוד אמסלם: הסיור הוא כשעה.
דוד אמסלם: בשלב הראשון שלו יוביל אותנו רב הכותל.
דוד אמסלם: כמובן הגענו לכותל, אנחנו יהודים, לא חשוב כרגע, איש איש לפי מה שנקרא חוזק אמונתו, אבל אנחנו הגענו, אנחנו קודם כל נעשה תפילה בכותל.
יעל כהן-פארן: אז כן יש תפילה?
יעל כהן-פארן: אמרו לי בוועדה שלא תהיה.
יהודה גליק: מי שרוצה, אין כפייה.
דוד אמסלם: דרך אגב, לא כולם חייבים להגיע לסיור.
דוד אמסלם: מי שלא רוצה, אני משחרר אותו, זה בסדר.
דוד אמסלם: אני אעשה תפילה, את לא חייבת.
דוד אמסלם: את לא רוצה, את יכולה לשבת כאן.
יעל כהן-פארן: לא, אני רוצה להתפלל, אבל אני רוצה תפילה ש - - - תגדירו אותה.
דוד אמסלם: רק שנייה, את מפריעה לי.
יעל כהן-פארן: אבל אתמול אני שאלתי אם תהיה תפילה, כי ראיתי לו"ז עם תפילה, מאוד הופתעתי לראות אותו, ואמרו לי שאין שום תפילה.
בצלאל סמוטריץ': מה מפתיע בלראות תפילה?
יעל כהן-פארן: בסדר גמור, איזה תפילה?
יעל כהן-פארן: איזה תפילה?
יעל כהן-פארן: אני רוצה גם ל - - -
דוד אמסלם: את באת להפריע לי?
יעל כהן-פארן: אז תוציא אותי מהחבר'ה?
יעל כהן-פארן: דודי, לא באנו לריב.
יהודה גליק: חבר'ה, חבר'ה - - -
דוד אמסלם: באת להפריע לי?
יעל כהן-פארן: לא באתי להפריע, באתי לשאול למה יש תפילה אחרי שאמרו לי שאין תפילה.
דוד אמסלם: תראיינו, בבקשה.
דוד אמסלם: כרגיל השמאל תמיד גם מפריע - - -
יעל כהן-פארן: למה השמאל?
דוד אמסלם: אני יושב ראש הוועדה - - -
יעל כהן-פארן: אה, עכשיו אתה משתמש במונחים של שמאל וימין?
יעל כהן-פארן: אמרנו כבר - - -
יהודה גליק: אנחנו לא באנו לפה לריב.
דוד אמסלם: אז אני יושב ראש הוועדה קובע את נוהלי הוועדה כרגע בסיור.
דוד אמסלם: כרגע הגב' פארן מפריעה לי, כהרגלה בקודש, בגלל שאתם פה.
דוד אמסלם: היא חייבת לקבל כותרת בעיתון אז היא מדברת איתי על התפילה.
דוד אמסלם: היא לא חייבת להתפלל, את יכולה לשבת - - -
יעל כהן-פארן: אני רוצה להתפלל.
דוד אמסלם: אל תיתן לי עצות.
יהודה גליק: אני מציע לך - - -
יהודה גליק: אני בחינם נותן לך עצות, לא לריב.
דוד אמסלם: למה עכשיו אתה מפריע לי, גם אתה?
דוד אמסלם: לכן אני אומר, בגדול, אנחנו נתחיל בתפילה, מי שירצה להתפלל, מי שלא ירצה - לא.
דוד אמסלם: דרך אגב, כללי התפילה פה ידועים מקדמת דנא, אחרי זה אנחנו נראה איזה שהוא פרויקט קטן שרב הכותל יראה לנו ולאחר מכן אנחנו נראה את המקום - - -
מיכל רוזין: את הרחבה השוויונית?
דוד אמסלם: את הרחבה, רחבת המחלוקת והרחבה או הפינה ההיסטורית - - -
מיכל רוזין: יש החלטת ממשלה, זה במחלוקת?
דוד אמסלם: אני בעד לבחון את העניין, החלטת הממשלה כרגע לא מחייבת אותי.
דוד אמסלם: אנחנו נתרשם ולאחר מכן, כמו שאמרתי, נגיע לכנסת ונעשה את הדיון.
<תקשורת: חבר הכנסת אמסלם, מה אתה אומר על כך שנציג ש"ס אמר שהוא יחרים את הסיור הזה בגלל ההשתתפות של הרפורמים?
דוד אמסלם: איך אמר פעם ראש הממשלה?
דוד אמסלם: אני לא מתייחס לטוקבקים כאלה ואחרים.
דוד אמסלם: אני, יושב ראש הוועדה, באתי לכאן עם חברי הוועדה.
דוד אמסלם: הזמנתי את כל הוועדה, את כל חברי הכנסת, מי שרוצה אהלן וסהלן, מי שלא רוצה, מכבד אותו.
<תקשורת: הרבנים הראשיים.
דוד אמסלם: מכבד את כולם, אנחנו באנו להתרשם, תודה רבה.
יעל כהן-פארן: יש לי שאלה, התפילה היא ברחבה הראשית, היושב ראש?
בצלאל סמוטריץ': אל תתפללו, אתם לא חייבים להתפלל.
בצלאל סמוטריץ': (בהמשך הסיור)
תמר זנדברג: לא, רק שנבין על מה מדובר.
תמר זנדברג: זאת התכנית, זה מתווה הכותל.
תמר זנדברג: יש פה כאלה אפילו שטוענים שהחלטת ממשלה היא לא חוקית, עד כדי כך.
תמר זנדברג: זו אמירה חמורה, וזה לא ממשלה, כמו שאתה יודע, אני לא תומכת בה.
דוד אמסלם: את זוכרת איך אנחנו עובדים?
דוד אמסלם: כרגע אנחנו באים לסיור, לראות, רק התרשמות.
דוד אמסלם: כל הוויכוחים - - -
תמר זנדברג: אין בעיה, זה לא ויכוח, זה דיוק בעובדות.
דוד אמסלם: כל הוויכוחים, אחרי זה נלך לכנסת ו - - - יש פה בן אדם שיציג לנו רק את העובדות.
אלעזר שטרן: שאלה רק על מה שאמרת, מכיוון שראינו שם את המונחים של העזרות.
אלעזר שטרן: הביטוי עזרת ישראל, הרי הוא שייך למעלה, מה הביטוי פה עזרת ישראל?
<הרצל בן ארי: רק להציג את עצמי, אני חודשיים בתפקיד.
<הרצל בן ארי: אני לא קבעתי את זה - - -
<קריאה: זה היה הרעיון של השר - - - בזמנו, כדי להמחיש שכל עם ישראל יוכל להתפלל פה בצוותא.
אלעזר שטרן: אוקיי, זה ביטוי חדש.
יהודה גליק: תגיד לי מי - - - בוא נשיר ביחד, החיים שלנו תותים.
יהודה גליק: זה האבא של חנן בן ארי, הזמר.
יהודה גליק: החיים שלנו תותים, חבר'ה, בואו בנחת.
דוד אמסלם: הרצל, מה שאני מבקש, תראה לנו את הנקודות.
דוד אמסלם: בגדול היה מצב שהתקבע הרבה מאוד שנים, תראה לנו מה ומה מבקשים לשנות.
יעל כהן-פארן: ושאלה לגבי מה שאמרת על אבטחה, תכננו את זה בלי קשר למתווה הכותל?
תמר זנדברג: לא, זה מתווה הכותל.
יעל כהן-פארן: אני שואלת אותו, תמר.
<הרצל בן ארי: אני אשתדל לענות אחד אחד, לכולם ביחד יהיה לי קשה.
<הרצל בן ארי: הניהול היום של המקום הזה נמצא בידי פמ"י, החברה לפיתוח מזרח ירושלים, היא מנהלת את המקום, כולל השמירה, כולל ניקיון וכל הדברים האלה.
<הרצל בן ארי: הניהול הוא כך.
<הרצל בן ארי: הרעיון הוא להעתיק את הבידוק משם לכאן ואם אנחנו נתקדם פנימה אני אסביר מה קורה לגבי - - -
אורן אסף חזן: רק שאלה אחת, ברמת הקדושה, פה ובכותל המערבי אותו דבר, חד הם?
<הרצל בן ארי: אני לא סמכות רבנית, אני - - -
<קריאה: זו לא שאלה לפה, תבוא לוועדה.
<הרצל בן ארי: ברשות
<הרצל בן ארי: כם אני רוצה להציג בפניכם את בני ששי, המנכ"ל - - -
אורן אסף חזן: רק לפני זה, העירו לי שלא היה ברור שהשאלה שלי מקודם על הקדושה הייתה ציניות מלאה, לכל המתחכמים פה.
אורן אסף חזן: חשבתי, בכל זאת, חברי כנסת, שרמת ההבנה - - -
תמר זנדברג: אתה המתחכם היחיד, אורן.
<בני ששי: שלום חברים, כמו שהוא הציג אותי, שמי בני, ואני מנכ"ל החברה - - -
<הרצל בן ארי: אני רק אציג אותך, בני ששי, המנכ"ל של פמ"י, שמנהלים כיום בפועל את המקום ומכיר את התכניות על בוריין, אני אבקש אותו שהוא יציג את התכניות.
<הרצל בן ארי: בבקשה, בני.
<בני ששי: רק כמה מילים.
<בני ששי: כמו שהוא אמר, שמי בני, מנכ"ל פמ"י, מנהל את הבמה הזאת מבערך אוגוסט-ספטמבר 2013, קצת יותר משלוש שנים.
אלעזר שטרן: מתי היא נבנתה?
<בני ששי: אז, בדיוק אז, היא נבנתה באופן די מהיר, על פי החלטת הממשלה.
<בני ששי: בנינו אותה ממש תוך חודש ימים והיא נפתחה אז לקהל הרחב.
<בני ששי: כמו שאמר ידידי הרצל, היא - - -
יעל כהן-פארן: מתי?
יעל כהן-פארן: סליחה, פספסתי.
<בני ששי: באוגוסט-ספטמבר 2013.
<בני ששי: דרך אגב, מי שיביט לכיוון הכותל יראה שיש במה קטנה יותר שנבנתה שנים לפני כן.
<בני ששי: זאת אומרת הבמה הזאת באה לתת פתרון בעיקר טכני להסכמה שהייתה כאן.
<בני ששי: הייתה כאן אפשרות להתפלל צמוד לכותל, לחלק הדרומי של הכותל המערבי עוד לפני הקמת הבמה.
<בני ששי: יש כאן במה קטנה ששימשה את המתפללים.
יעל כהן-פארן: מי הקים את הבמה הקטנה ואת הגדולה?
<בני ששי: גם פמ"י, אבל זה נעשה עשר שנים לפני.
<בני ששי: וגם ברחוב ההרודיאני - - - ב-2003, נדמה לי, נבנתה הקטנה.
יהודה גליק: מי היה מפקד המחוז אז?
מיקי לוי: לא יודע.
מיכל רוזין: מיקי, זה נבנה כחוק?
יהודה גליק: על אדמות פרטיות פלסטיניות.
<בני ששי: דרך אגב, אם תרצו אחר כך לשאול את ד"ר יובל ברוך - - -
<קריאה: לא, זה לא כחוק - - -
<בני ששי: הבמה הזאת רצתה לתת מענה, אנחנו נמצאים באזור ארכיאולוגי מאוד חשוב - - -
דוד אמסלם: עוד מעט ידבר על זה יובל.
<בני ששי: כן, הוא ידבר על זה.
<בני ששי: הבמה הזאת באה לשפר את התנאים של מי שבא להתפלל כאן, גם להרחיק אותם מעט מהעתיקות שנמצאות כאן מתחתינו וגם לאפשר במה קצת יותר רחבה לתפילה ולטקסי בר מצווה וכך הלאה.
<בני ששי: אם תשאלו אותי, לא שאלתם, אבל מגיעים לכאן אנשים מכל המגזרים, זאת אומרת מגיעים לכאן מתפללים מכל הזרמים היהודיים, חרדים, קונסרבטיביים, לא אורתודוקסים.
<קריאה: זה הפחד של המתנגדים.
בצלאל סמוטריץ': רציתי לשאול, בני, שאלה.
בצלאל סמוטריץ': יש כאן היתר בנייה לרחבה הזו?
<בני ששי: כן, יש היתר בנייה.
מיכל רוזין: אבל הייתה התנגדות בגלל העתיקות.
דוד אמסלם: בצלאל, כל השאלות, בדיון.
מיכל רוזין: לא, הוא לא יהיה בדיון, אנחנו צריכים לשאול פה.
<בני ששי: אני לא אתחמק משום שאלה, אני אענה.
<קריאה: לזה יש היתר?
<בני ששי: אני אענה על שאלתכם.
<בני ששי: כאשר אנחנו התחלנו על פי החלטת הממשלה בבניית הרחבה הזמנית הזו הגשנו בקשה להיתר.
<בני ששי: אכן, הבקשה של הרחבה להיתר בנויה מחומרים מעט שונים וגם בקונטור שלה היא מעט שונה, אבל היא מאוד דומה ובוועדת הכנסת היום ב-11 וחצי, אם תרצו, אני אעשה לכם את הקומפילציה של שתי התכניות.
בצלאל סמוטריץ': אבל בפועל המבנה הזה לא חוקי, נו.
<בני ששי: רגע, דקה.
דוד אמסלם: בצלאל, אני מבקש, כרגע אני רוצה להתקדם, זה דיון ועדה.
דוד אמסלם: תתקדם, תן לנו מה שאתה חושב ובוועדה נשאל אותך שאלות.
<בני ששי: הבמה הזאת נבנתה כזמנית לקראת בנייתה של הבמה - - -
<קריאה: ללא היתר.
דוד אמסלם: בסדר, ללא היתר, מה זה חשוב עכשיו?
דוד אמסלם: לי לא חשוב.
אורן אסף חזן: את מפריעה גם בכותל ואת מפריעה גם פה בוועדה.
מיכל רוזין: אורן, אתה לא - - -
דוד אמסלם: חבר'ה, אני אעצור.
דוד אמסלם: אם תמשיכו, נעשה פאוזה ונלך.
<בני ששי: אני מציע שנשאיר את זה לוועדה אולי, אבל אני אציג - - -
דוד אמסלם: אל תתייחס לשאלות, תן לנו בריף קצר, אתה, לפי הבנתך ונתקדם.
<בני ששי: אוקיי, לפי הבנתי, כמו שאני אומר, הבמה הזאת נמצאת בקונטור שאושר ברמה העקרונית, הוא מתואם עם עיריית ירושלים, גם מהנדס העירייה יודע על הבמה הזאת, גם מי שהיה אחראי על הבינוי, כחלון, היה שותף בבניית הבמה הזמנית לקראת בנייתה של הבמה הקבועה.
<בני ששי: ההיתר כבר קיים וחתום, דרך אגב, אנחנו יכולים להיכנס לבנייה החל ממחר לבמה הגבוהה.
יעל כהן-פארן: באיזה גובה מתוכננת להיות הבמה הגבוהה?
<בני ששי: המקום פתוח 365 ימים בשנה, פתוח לכולם, מגיעים לכאן המון אנשים.
<בני ששי: בחג הסוכות, מי שמגיע לכאן היה יכול לראות כאן באמת חגיגות של כל הזרמים שמנצלים את המקום הזה לקיים פה אירועים.
<בני ששי: בסך הכול המקום מתנהל - - -
יהודה גליק: תגיד לי, יש מצב שהמקום מדי מלא ואין מקום?
<בני ששי: על פי הנחיות הביטחון או הבטיחות מותר לנו לא יותר מ-444, יש לנו שומרים שנמצאים כאן 365 ימים - - -
יהודה גליק: לא, אבל יש מקרים שיש ביקוש יותר גדול?
יהודה גליק: יש מקרים שיש פה עומס גדול מדי?
מיכל רוזין: עונים לך שדוחים הזמנות לבר מצוות - - -
יהודה גליק: אני שאלתי אותו, אני מבקש שהוא ייתן לי תשובה.
בצלאל סמוטריץ': מי אחראי כאן על ה - - -
<בני ששי: אני אחראי כאן על האזור והאנשים שלי.
<קריאה: אנחנו מנהלים פה את התפילות, הם אחראים על התחזוקה.
יהודה גליק: שאלתי שאלה - - -
בצלאל סמוטריץ': אם אני בא להתפלל כאן - - -
תמר זנדברג: הוא מנהל תפילות של אנשים שבאים ומתפללים.
יהודה גליק: חבר'ה, אני רוצה להבין.
מיקי לוי: זה נחמד ממש, נחמד שהיהודים רבים, איזה יופי, איזה כיף.
דוד אמסלם: מיקי, שנייה.
תמר זנדברג: מיקי, זה שלך יש את הקול הכי חזק זה לא אומר שאתה מנצח.
<קריאה: השנה יהיו 757 מניינים במקום, יש ימים שיש למעלה מ-40 מניינים פה ואנחנו - - -
יהודה גליק: זו לא השאלה שלי, שאלתי האם יש מקרים שיש ביקוש - - -
מיקי לוי: אבל, יהודה, הוא לא רוצה לעשות דיון, יושב ראש הוועדה.
דוד אמסלם: לא, יהודה, חבר'ה, מספיק.
דוד אמסלם: יש פרט שאתה חושב שחשוב שנדע אותו כרגע?
יעל כהן-פארן: אפשר שאלה?
דוד אמסלם: יובל, בני.
יעל כהן-פארן: זה חשוב להבין, זה - - -
מיקי לוי: רגע, יש כאן נקודה.
אורן אסף חזן: יש - - - איך אמורה להיראות הבמה.
דוד אמסלם: מספיק לצעוק.
דוד אמסלם: יובל, תן לנו כמה מילים לגבי ה - - - ד"ר יובל ברוך הוא מרשות העתיקות, מנהל המחוז.
<יובל ברוך: שלום לכולם.
<יובל ברוך: קודם כל תודה לכולם שבאתם לבקר באתר העתיקות החשוב ביותר במדינת ישראל.
<יובל ברוך: לא לחינם הוא גם האתר היחיד שזה השם שלו, האתר הארכיאולוגי של ירושלים.
<יובל ברוך: יש אתרים אחרים, בעיר דוד, בכותל, הם לא נקראים האתר הארכיאולוגי של ירושלים.
<יובל ברוך: מתחילת הדרך היה ברור, מפאת מיקומו של המקום הזה, שאנחנו נמצאים כאן, יש אומרים בצל הר הבית, אני אומר לאורו של הר הבית, אנחנו נמצאים במקום שהוא למעשה הבבואה של ההתפתחות ההיסטורית כפי שהיא באה לידי ביטוי בצד הארכיאולוגי של ירושלים.
<יובל ברוך: צריך לזכור שאחרי 67' התחילו החפירות הגדולות בירושלים, למעשה עיצבו את הנוף האורבני של ירושלים, בעיקר בעיר העתיקה, אבל לא רק בעיר העתיקה.
<יובל ברוך: נזכיר את הרובע היהודי, את רחבת הכותל וכו', אבל גולת הכותרת נערכה כאן, חפירות שנמשכו במשך עשר שנים וחודשו במהלך שנות ה-90.
<יובל ברוך: אני זכיתי להיות אחד מאלה שחפרו כאן כאשר בעיקר מה שנחפר כאן הם נדבכים נוספים של הכותל המערבי של הר הבית, עוד מעט אני ארחיב גם על העניין הזה.
<יובל ברוך: למרגלותיו הרחוב המפואר שאנחנו מגדירים אותו, הארכיאולוגים קוראים לזה הרחוב ההרודיאני, אבל אני קורא לזה הוול סטריט, מכוסה כל כולו בערימות המפולת, אבני המפולת שהם למעשה העדות היחידה שיש לנו היכן שהוא לאירוע הטראומטי של ט' באב שנת 70 לספירה, חורבן ירושלים והרס הר הבית על ידי הרומאים.
<יובל ברוך: זה הסיפור של ימי בית שני, אבל הגן עצמו מספר סיפור הרבה יותר מורכב, הוא מספר למעשה את כל תקופותיה של ירושלים, הוא מספר גם את התקופה הביזנטית ואת התקופה הרומית, הוא מספר גם את תהליך התכתשותה של ירושלים באיסלם עם בנייתם באזור הזה של המבנים האומאים.
<יובל ברוך: בעבר, מי שזוכר, למקום הזה בכלל קראו הגן האומאי, בית המרחץ הביזנטי שנמצא מעבר אלינו, בפינה הזאת.
<יובל ברוך: צריך לזכור שזה האתר היחיד שרשות העתיקות למעשה הלכה למעשה עוסקת בפיתוח שלו, בהתוויית הכללים וברעיון הארכיאולוגי שיוצא מתוך האבנים, מתוך השרידים כאן, כאשר הרעיון המרכזי הוא ייצוג הולם לכל התקופות שמייצגות את ההיסטוריה של ירושלים.
דוד אמסלם: יש לי רק שאלה, ברשותך.
דוד אמסלם: אני רוצה להתקדם, כי אנחנו צפופים בזמן.
דוד אמסלם: מה התכניות שלכם לגבי המקום הזה?
בצלאל סמוטריץ': איך אתם מסתדרים עם ה - - -
דוד אמסלם: לא, לא, לא, בלי שאלות.
דוד אמסלם: מה התכניות לגבי המקום?
<קריאה: רשות העתיקות תומכת.
דוד אמסלם: אתה חלק מהוועדה?
דוד אמסלם: לא, אל תפריע לי.
<יובל ברוך: כיוון שחלק מהאנשים יודעים שאני מלווה את הנושא הזה לא מעט שנים, מתחילת הדרך, הרשות מאוד התלבטה, מנהל הרשות קודם, גם המנהל הנוכחי, התלבטנו איך להתייחס לבקשה למעשה לשנות את האופי של המקום, שמבחינתנו הוא אתר ארכיאולוגי, ככה הוא היה צריך - - -
יהודה גליק: יובל, למה זה לא נבנה מלכתחילה קרוב לכותל?
דוד אמסלם: לא, למה אתה מפריע לו?
יהודה גליק: אני שואל שאלת הבנה.
דוד אמסלם: לא, אין שאלות הבנה.
מיכל רוזין: זו לא שאלת הבנה, זו שאלה פוליטית ואתה יודע את זה.
יהודה גליק: זו מדינה דמוקרטית.
יהודה גליק: אני שאלתי למה זה לא נבנה קרוב לכותל, זה הכול.
דוד אמסלם: גליק, אל תפריע לי.
יהודה גליק: אני שאלתי שאלה - - -
יהודה גליק: אסור להבין?
מיכל רוזין: זו לא שאלת ידע, זו שאלה פוליטית, מה שאתה שואל.
דוד אמסלם: אני שואל, באמת ב-30 שניות, מה תכניות הפיתוח שלכם במקום שאנחנו נמצאים ואיך זה משתלב עם הבמה עצמה?
<יובל ברוך: כאשר התקבלה החלטת הממשלה רשות העתיקות, חלק מהממסד, מחויבת להתאים את עצמה להחלטת הממשלה והחלטת הממשלה, כמו שהזכירה חברת הכנסת, התקבלה.
<יובל ברוך: אנחנו קבענו את תנאי רשות העתיקות להחלטת הממשלה ותנאי רשות העתיקות, למעשה ההחלטה עוצבה ביחד עם תנאי רשות העתיקות.
אורן אסף חזן: אז איך זה אמור להיראות בסוף?
<יובל ברוך: כאשר קבעה רשות העתיקות שהרחבה שתיבנה, ומה שיש כאן, דרך אגב, לשאלה שלכם, היא רחבה זמנית והיא מוגדרת גם סטטוטורית כזמנית, הרחבה הקבועה תתוכנן על ידי רשות העתיקות שתוביל את התכנון מסיבה אחת בלבד.
<יובל ברוך: אנחנו נעשה כל מה שצריך לעשות, אחת, כדי שהשרידים עצמם לא ייפגעו, כדי שחוויית הביקור באתר הארכיאולוגי החשוב ביותר במדינת ישראל תישאר כפי שהיא, כדי שהתכנים הארכיאולוגים שיכול להיות שיגיעו לאיזה שהיא התנגשות עם הצורך הפולחני, לא אגיד יגברו, אבל יזכו לכבוד ההולם לאתר שיש לו חשיבות שהיא מעבר לחשיבות של מדינת ישראל, לאתר החשוב ביותר במדינת ישראל.
יהודה גליק: איפה היא תהיה?
<יובל ברוך: יש מתחם הרחבה - - -
תמר זנדברג: מה הגובה של ה - - -
<יובל ברוך: באמת ב-30 שניות, אני מכבד את בקשתו של היושב ראש.
<יובל ברוך: מתאר הרחבה הוא גדול מהרחבה שאתם עומדים עליה עכשיו.
<יובל ברוך: למעשה אמורה להיות במה מדורגת שתקשר את האזור שאנחנו עומדים עליו מכיוון מזרח ותתחבר למרפסת או ל-18 המטרים שהיום משמשים לתפילה עם אפשרות נגיעה בכותל.
<יובל ברוך: שימו לב, הלוא התפילה עצמה - - -
<קריאה: רק שם תהיה נגיעה?
<יובל ברוך: כדי לאפשר נגיעה בכותל.
<יובל ברוך: מעבר לכך המרפסת עצמה תימשך מזרחה, מי שלא מתמצא באוריינטציה מזרחה זה הכיוון ההוא - - -
אלעזר שטרן: דרומה.
<יובל ברוך: מזרחה זה שם.
<יובל ברוך: המרפסת תימשך עד לאבן, פחות או יותר עוד 7-8 מטרים.
יהודה גליק: למה לא עד - - -
דוד אמסלם: תודה, יובל.
מיכל רוזין: כמה אנשים יוכלו - - -
דוד אמסלם: לא, זה פחות חשוב לי עכשיו.
מיכל רוזין: לא, זה חשוב.
דוד אמסלם: זה בדיון.
מיכל רוזין: כמה אנשים יכולים לעמוד על הרחבה הזאת?
מיכל רוזין: זו שאלה משלימה למה שהוא תיאר.
דוד אמסלם: בהמשך הדיון נשאל.
דוד אמסלם: אני רוצה ברשותכם, עוד שאלה אחת - - -
<קריאה: מיכל - - -
מיכל רוזין: הם אומרים ש - - - בוא נשמע.
דוד אמסלם: עוד שאלה אחת ואנחנו נחזור חזרה לכנסת.
דוד אמסלם: ברשותך, מה בעצם - - -
אורן אסף חזן: זה צריך להישאר אותו דבר - - -
<יובל ברוך: קודם כל זה לא אנחנו.
אורן אסף חזן: בסדר, אבל אתה מבין את השאלה שלי.
דוד אמסלם: בשלוש-ארבע דקות.
דוד אמסלם: הבנתי, זו הרחבה, זה כבר נמצא פה שנתיים או אפילו קצת יותר, אז אם ככה, מעכשיו מה הוויכוח?
דוד אמסלם: איפה הוויכוח כרגע?
<יובל ברוך: מבחינתנו אין ויכוח, אנחנו אנשי הביצוע.
דוד אמסלם: מישהו יכול להסביר לי מה הוויכוח היום?
דוד אמסלם: בימים אלה?
<יזהר הס: יושב ראש הוועדה, דיברו פה כל הגורמים המנהלים, אני מהתנועה המסורתית, יחד עם התנועה הרפורמית ונשות הכותל ניהלנו במשך שלוש שנים וחצי את המשא ומתן בהובלתו של יושב ראש הסוכנות ושל מזכיר הממשלה.
<יזהר הס: למתווה היו כמה עקרונות ברורים, הראשון הוא שהכניסה לרחבה המשותפת של הכותל היא כניסה אחת, אחריה, בסמליות שעליה התחייב ראש הממשלה, כותל אחד לעם אחד, אחריה יתפצלו, מי שרוצים להתפלל בחלק השוויוני, מי שירצו להתפלל בחלק עם ההפרדה המגדרית יילכו לשם, אל הכותל המוכר יותר.
<יזהר הס: הדבר השני היה ניהול המקום.
<יזהר הס: ניהול המקום בשם ובמלכות על ידי ממשלת ישראל, ראש הממשלה אמור למנות נציגים, גם מהממשלה וגם מהתנועה הרפורמית והקונסרבטיבית ונשות הכותל, כדי לנהל את המקום.
יהודה גליק: לנהל את התפילות במקום.
<יזהר הס: לנהל את התפילות במקום.
<יזהר הס: הדבר השלישי הוא הוויזאביליות.
<יזהר הס: שהמקום לא יוחבא מעיני הציבור, לא יוצב כאיזה מקום שמתביישים בו, אלא מקום שכל מי שמגיע לאתר הכותל יוכל להתבונן ימינה ולראות את העם היהודי חוגג את התפילה בירושלים.
<יזהר הס: יש עוד שני עקרונות, ברשותך.
<יזהר הס: הדבר הנוסף הוא כמובן תקציבים.
<יזהר הס: אנשים פה משתוממים, 'אתם כבר מתפללים פה?
<יזהר הס: ' כמה וכמה שנים, תן לנו עשירית מהתקציב של הקרן למורשת הכותל ותראה איך כל עם ישראל בוחר את המקום הזה לבוא להתפלל בו.
<יזהר הס: ואולי בעצם זה החשש של רוב המתנגדים, כי הם יודעים שכאשר תהיה אפשרות לבחור בין תפילה עם הפרדה מגדרית לבין תפילה משפחתית רוב עם ישראל, מכל המגזרים, כמו שאמר מי שאמר, יתפללו כאן.
מיכל רוזין: לפחות תהיה להם בחירה חופשית ושוויונית.
אלעזר שטרן: בבוקר אנחנו ראינו שחלק - - -
אורן אסף חזן: זה המפתח להרוס את היהדות.
אורן אסף חזן: ככה.
יעל כהן-פארן: להגדיל אותה, להרחיב אותה, להנגיש אותה.
מיקי לוי: אורן, אנחנו מנסים למצוא פשרה בעם היהודי.
אלעזר שטרן: יש לי שאלה אחת, מה אורך הקיר?
אלעזר שטרן: כשיבואו לפה הנשים להתפלל ואנחנו יודעים שהתקבע במשך השנים, כמו שאתה עשית בבוקר, לגעת בכותל.
אלעזר שטרן: מה אורך קו המגע שיתאפשר?
אלעזר שטרן: לא גודל הרחבה, כמה באורך המרפסת הנשים יוכלו לפי המתווה - - -
גלעד קריב: על פי המתווה 18 מטר פלוס חלקים ברחוב ההרודיאני.
<קריאה: מאיפה עד איפה?
<קריאה: אנחנו פה, אי אפשר לראות - - -
דוד אמסלם: - - - עם זה 17 או 20 מטר?
אלעזר שטרן: לא, אני אגיד לך למה - - -
מיכל רוזין: בשביל זה באנו, לא לדיון בוועדה, אנחנו רוצים לראות בעיניים.
אלעזר שטרן: האם אנחנו צריכים להצטופף, כשיבואו לפה הנשים, גם אני מקווה שיבואו לפה אלפים ועשרות אלפים - - -
דוד אמסלם: אני אגיד לך משהו, כרגע הסוגיה היא סוגיה עקרונית, היא לא סוגיה תכנונית, האם אנחנו רוצים לעשות את זה בשיפוע כזה, במטראז' - - -
מיכל רוזין: אבל הדברים קשורים, התכנוני קשור לכמה יוכלו להתפלל.
דוד אמסלם: לכן אני אומר, עכשיו האם יש פה שתי כניסות, יש פה שירותים - - -
דוד אמסלם: זה לא חשוב, אני לא שם.
דוד אמסלם: אני כרגע משאיר את זה ברמה העקרונית.
אלעזר שטרן: דודי, אתה בבוקר הלכת לגעת בכותל, אני ראיתי.
דוד אמסלם: לא הבנת, שאלת שאלה עקרונית, האם יש נגיעה בכותל - - -
אלעזר שטרן: לא, לא האם יש נגיעה, אני שאלתי - - -
מיכל רוזין: לא, כמה.
דוד אמסלם: אם הוא יגיד לך 18 או 20 מטר, עכשיו תעשה את החישובים - - -
אורן אסף חזן: היושב ראש, יש רק - - -
דוד אמסלם: אז עכשיו הדיון הוא על 20 או 30?
מיכל רוזין: לא, שיגיד תשובה.
מיכל רוזין: אבל, דודי, למה לא לשמוע תשובה?
דוד אמסלם: אני עוד לא שם, אחרי שנחליט אם צריך, אז אחרי זה - - -
<קריאה: יש רק עוד נקודה אחת שצריך להזכיר, אדוני.
אורן אסף חזן: נכון שאין מקום לרחבה כזאת - - -
מיקי לוי: קודם כל אני מבקש מיובל, מה לוח הזמנים, או תבוא לוועדה עם לוח זמנים כי ככל שנתקדם נפתור יותר את ה - - -
<קריאה: אין לוח זמנים.
דוד אמסלם: בצלאל, משפט ואני רוצה להתקדם.
בצלאל סמוטריץ': אני רוצה להבין האם עמדת רשות העתיקות הייתה עמדה מלכתחילה או שאנסו אותם להסכים להליך הזה.
מיקי לוי: זה לא רלוונטי, יש החלטת ממשלה.
דוד אמסלם: זה אחרי זה נשאל.
דוד אמסלם: רבותיי, מה שאני מבקש - - -
אורן אסף חזן: חסר פה רק פרט - - -
<קריאה: על הקיר, איך תיראה - - -
אורן אסף חזן: אדוני היושב ראש, חסר פה - - -
גלעד קריב: המתווה מדבר על הפיכת האזור הזה לחלק מאתר הכותל.
דוד אמסלם: לא להשתלט, לא באלימות.
דוד אמסלם: חבר'ה, שקט.
דוד אמסלם: יובל, בשביל הטלוויזיה, נעשה להם המחשה, בשביל הטלוויזיה ובשביל חברי הכנסת.
מיקי לוי: יובל, אתה יכול לבוא לוועדה, בבקשה?
מיכל רוזין: הוא יגיע, אבל לראות בעיניים.
דוד אמסלם: תמחיש להם בגרוסו מודו על איזה אורך מגע בקיר פחות או יותר.
דוד אמסלם: תראה להם, תצביע להם על זה.
<קריאה: כן, אורך כפול רוחב.
<יובל ברוך: אני אעשה את זה פשוט יותר במספרים.
<יובל ברוך: אורך הרצועה ממעלה המוגרבים עד הפינה הדרומית מערבית של הר הבית הוא שווה לאורך רצועת הכותל המערבי, אזור התפילה היום.
מיכל רוזין: לא, לא, רגע.
<יובל ברוך: השטח.
אורן אסף חזן: תדגים להם.
<יובל ברוך: השטח - - -
מיקי לוי: עכשיו לא נשמע.
<יובל ברוך: האבן - - - הר הבית ההרודיאני - - -
דוד אמסלם: איפה המקום?
<יובל ברוך: האבן הזו היא למעשה הקצה הדרומי של האזור - - -
דוד אמסלם: כמה מטר זה?
<יובל ברוך: בסביבות 20 מטרים.
<יובל ברוך: אל תתפוס אותי - - -
דוד אמסלם: 20 מטר ורוחב?
<יובל ברוך: הוא דומה פחות או יותר, דרך אגב, אבל זו גיאומטריה שלי, אני לא אחראי על העיצוב הזה - - -
דוד אמסלם: אוקיי, דומה לרחבה?
<יובל ברוך: דומה לעזרת הנשים.
תמר זנדברג: לעזרת הנשים, שהיא שליש מהכלל.
<קריאה: ואיזה גובה?
<יובל ברוך: זה הגובה.
<יובל ברוך: זה הגובה של הרחבה.
<יובל ברוך: זו הרחבה העליונה, הוא ימשיך עד לפה, והקטע מפחות או יותר האבן עד למרפסת הקיימת תהיה רחבה נוספת - - -
דוד אמסלם: רבותיי, היות שאנחנו צפופים בזמן, אנחנו נמשיך את הדיון בוועדה.
<קריאה: מעניין אותך לשמוע מה נשות הכותל חושבות?
דוד אמסלם: לא, לא, לא, אתם מוזמנים לוועדה.
<קריאה: אתה תיתן זכות דיבור שם?
דוד אמסלם: מי שמבקש, בדרך כלל אני נותן.
דוד אמסלם: אנחנו נגיע לוועדה, נתחיל את הדיון בעשר וחצי.
דוד אמסלם: אני מתכבד לפתוח את ישיבת ועדת הפנים והגנת הסביבה על פרק ז' כולו (מים וביוב), מתוך הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע"ז-2016, מ/1083 – הכנה לקריאה שנייה ושלישית.
<תומר רוזנר: אפתח באמירה קצרה מאוד.
<תומר רוזנר: ההצעה שמונחת בפניכם מטרתה ליצור רפורמה בתחום הביוב ובמשק המים, במובן הזה של אפשרות להקמת חברות ביוב אזוריות.
<תומר רוזנר: סליחה, אסור להגיד את המילה "אזוריות".
<תומר רוזנר: מרחביות.
דוד אמסלם: זאת שאלה לא טובה.
דוד אמסלם: אם היית שואל את השאלה בבוקר, אחלה, זה היה טוב אפילו.
<תומר רוזנר: חברות ביוב מרחביות שיטפלו בהולכה וטיפול בשופכין.
<תומר רוזנר: מבוקש לשלב את ההצעה בחוק תאגידי מים וביוב, שממש לא בטוח שזאת הפלטפורמה הנכונה לעשות את זה.